Keizō Obuchi
<s>bio je japanski političar koji je od 1998. do 2000. služio kao premijer Japana.</s>

<s>Rodio se kao sin Mitsuheija Obuchi, zastupnika u carskoj Dijeti.</s><s>Nakon završetka studija, a prije početka političke karijere, godine 1963. je oplovio svijet, posjetivši 38 zemalja i uzdržavajući se fizičkim poslovima.</s><s>Tom prilikom je posjetio ured popularnog američkog ministra pravosuđa Roberta F. Kennedyja, i taj susret ga je potakao i da sam počne karijeru.</s><s>Iste je godine izabran u Dijetu kao kandidat Liberalne demokratske partije, postavši sa 26 godina najmlađim zastupnikom u historiji japanskog parlamenta.</s>

<s>Kao član stranke je obavljao niz dužnosti.</s><s>Početkom 1989. je službeno objavio smrt cara Hirohita, kao i Heisei kao ime nove carske ere.</s>

<s>Premijerom je postao nakon što je njegov prethodnik, Ryutaro Hashimoto, podnio ostavku zbog loših rezultata LDP-a na izborima za gornji dom Dijete.</s><s>Obuchijev mandat su, pak, obilježila nastojanja da se otklone posljedice višegodišnje ekonomske krize, a koju je nastojao obuzdati javnim radovima i smanjenjem poreza.</s><s>Na vanjskom planu je pokušao sklopiti formalni mirovni sporazum sa Jeljcinovom Rusijom kao nasljednicom SSSR-a te riješiti spor oko Kurila.</s>

<s>Njegova nastojanja je okončao moždani udar uslijed koga je 1. aprila pao u komu.</s><s>Vrlo brzo je postalo jasno da se iz nje neće probuditi, te je nakon kraćeg interregnuma novim premijerom imenovan Yoshiro Mori.</s>

<s>Izvori</s>

<s>Japanski političari
Premijeri Japana</s>

